ការសម្ភាសរបស់ ឡាក់ កឹមសេង

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស ឡាក់ កឹមសេង

 ការសង្ខេបប្រវត្តិរបស់ ឡាក់ កឹមសេង

*ការសម្ភាសនៅឆ្នាំ២០១៨ ទ្រា ឡាក់ កឹមសេង កើតនៅឆ្នាំ១៩៦៤ សព្វថ្ងៃមានអាយុ៥៤ឆ្នាំ កើតនៅឆ្នាំរោង នៅក្នុងភូមិទួលខ្សាច់ ឃុំមហាខ្ញូង ស្រុកកោះស្រទិន ខេត្តកំពង់ចាម។ ទ្រាមានបងប្អូនបង្កើត៥នាក់ទាំងទ្រា ដែលទ្រាជាកូនពៅនៅក្នុងគ្រួសារ ហើយបានរៀនការនៅក្នុងឆ្នាំ១៩៨៦ ដោយឃើញប្រពន្ធគាត់ដំបូងនៅពេលប្រពន្ធគាត់ដំករពិធីអាពាហ៏ពិពាហ៏ ហើយគាត់បានចូលរួម ហើយឃើញដូចមាននិស្ស័យចឹងក៏បានតាម រហូតបានរៀបការ ហើយមានកូន៣នាក់ និងឥឡូវមានចៅ៧នាក់ ស្រី១នាក់។ ជីវិតរបស់ទ្រាកាលពីនៅក្នុងសម័យប៉ុលពតអាយុ១២ឆ្នាំបានធ្វើការងារច្រើនដូចជា ចាំភ្លឺ ចាប់កន្ទុល ចាំគោក្របី និងស្រាប់តែគេចាត់តាំង ហើយអាហារវិញបានតែបបរទេ ហូបអត់មានឆ្អែត ហើយមានម្តាយងងឹតភ្នែកម្នាក់ទៀត ចឹងគាត់ត្រូវចែករំលែកចំណែករបស់គាត់យកទៅអោយម្តាយ ដែលងងឹតនៅផ្ទះតែម្នាក់ឯងអត់មានរបបអាហារហូប។ បន្ទាប់ពីដាច់ទ្រាបានមករស់នៅក្នុងភូមិពាមក្នុង ឃុំព្រែកក្របៅ ស្រុកកងមាស ខេត្តកំពង់ចាម ជាមួយនឹងប្រពន្ធកូន រហូតមកដល់បច្ចុប្បន្ន។*

ក​៖ ចាសជាដំបូងជម្រាបរលឹកទ្រា! តើសព្វថ្ងៃទ្រាសុខសប្បាយដែរឬទេហាស៎?

ខ៖ បាទ បានសុខសប្បាយជាធម្មតានោះទេ!

ក៖ ចាសខ្ញុំឈ្មោះ កុយសុភីបានមកធ្វើការសម្ភាស នៅឆ្នាំចរ ពុទ្ធសារាជ ២៥៦២ ត្រូវនឹងខែ !!

ខ៖ ខែ១០

ក៖​អត់ទេហ្នឹងគេហៅខែខ្មែរ! ខែកក្តិត ចាស១១កើត ត្រូវនឹងថ្ងៃអាទិត្យ ទី១៨ ខែ វិចិ្ឆការ ឆ្នាំ២០១៨។ នាមត្រកូលនិងនាមឈ្មោះរបស់ទ្រា តើមានឈ្មោះអ្វី?

ខ៖ ឈ្មោះ ឡាក់កឹមសេង!

ក៖ ចាសតើឈ្មោះហ្នឹងអ្នកណាជាអ្នកដាក់ឈ្មោះហ្នឹងអោយ?

ខ៖ គឺឪពុកនិងម្តាយ!

ក៖ចាសតើឈ្មោះហ្នឹងមានអត្តន័យយ៉ាងដូចម្តេច?

ខ៖ មិនដឹងថាយ៉ាងម៉េចនោះទេ កាលនៅជំនាន់នុង គាត់ចេះតែដាក់អោយចឹងទៅក៏ចេះតែហៅបានតៗគ្នា!

ក៖​ចាសក្រែងលោគាត់បានដំណើរប្រាប់អីចឹងណា! ចាស! តើសព្វថ្ងៃគាត់មានបានដំណើរប្រាប់ហៅឈ្មោះក្រៅ១ទៀតដេស?

ខ៖ អត់មាននោះទេ! ត្រកូលតែ១សុត មាននាមត្រកូលឈ្មោះតែ១ហ្នឹងសុត។

ក៖​ចាតើទ្រាសព្វថ្ងៃហ្នឹងមានសញ្ជាតិជាអ្វី?

ខ៖ មានសញ្ជាតិជាខ្មែរ!

ក៖ ចាសតើទ្រាមានថ្ងៃខែកំណើតនៅថ្ងៃខែឆ្នាំណា?

ខ៖ ថ្ងៃខែកំណើតអត់មានបានចាំទេ ចាំតែឆ្នាំ សកល គឺកើតនៅឆ្នាំ១៩៦៤

ក៖ ចាសរួចទៅ តើឆ្នាំខ្មែរគឺកើតនៅក្នុងឆ្នាំអ្វី?

ខ៖ អឺ! កើតនៅឆ្នាំខ្មែរដូចជាឆ្នាំរោង!

ក៖ ចាសឆ្នាំរោង! រួចទៅតើឥឡូវទ្រាមានអាយុប៉ុន្នានដែរហើយ?

ខ៖ អាយុ៥៤!

ក៖ ៥៤! តើទ្រាមានទីកន្លែងកំណើតកើតនៅក្នុងភូមិ?

ខ៖ អឺស្រុកកំណើតដែលជាទីកន្លែងអតិតកាលរបស់ខ្ញុំ គឺនៅក្នុងភូមិទួលខ្សាច់ ឃុំមហាខ្ញូង ស្រុកកោះស្រទិន ខេត្តកំពង់ចាម។

ក៖​ចាសតើនាមត្រកូលនិងនាមខ្លួនរបស់ឪពុកទ្រាតើមានឈ្មោះអ្វី?

ខ៖ អឺ បើសិនជានាមត្រកូលរបស់ឪពុកឈ្មោះ ឡាក់ខ័ណ្ឌចឹងជីតាឈ្មោះឡាក់ ឪពុកឈ្មោះ ខ័ណ្ឌ។

ក៖ ចាសហើយចឹងសព្វថ្ងៃតើគាត់នៅរស់ហេស?

ខ៖ គាត់ស្លាប់ហើយ

ក៖ តើគាត់ស្លាប់នៅអាយុប៉ុន្នានដែរ?

ខ៖ គាត់ស្លាប់មើល ដូចនៅកាល៩៣

ក៖ ចឹងនៅឆ្នាំណាទៅ?

ខ៖ ៩៣មិនដឹងអាយុប៉ុន្នានប្រហែលជា៨០ជាងហើយ!

ក៖ ចឹងអាយុរបស់គាត់ប្រហែលជា៧០!

ខ៖ អត់ទេប្រហែលមកដល់ពេលឥឡូវនេះចូលដល់៩០អីហើយ!

ក៖ ចាសហើយចឹងអឺ! ចឹងគាត់ស្លាប់នុងដោយសារតែមូលហេតុអ្វី?

ខ៖ ដោយសារតែរោគាធាតុ!

ក៖ ចាសចឹងដឹងថាគាត់បានរៀនដល់ត្រឹមថ្នាក់ទីប៉ុន្នានដែរ?

ខ៖ឪពុកហ៎?

ក៖ ចាស!

ខ៖ អត់មានដឹងថារៀនអីនោះទេ ដឹងថាគាត់បានអ្នកបើកឡាន

ក៖ អូចឹង!

ខ៖ គាត់ជាតៅកុងឡានអោយលោកណាៗមិនដឹងនោះទេ គ្រាន់តែថាយើងមានត្រចៀកនោះទេថាគាត់បើកឡាន។

ក៖ ចុះគាត់មានចេះភាសាបរទេសអីដេសតើគាត់មានបានចេះដែរឬទេ?

ខ៖ អត់ដឹងនោះទេហ្នឹង!

ក៖ អត់ដឹងទេ!ចឹងតើគាត់មានអត្តចរិតយ៉ាងដូចម្តេច?

ខ៖ជាមនុស្សធម្មតា គាត់ជាមនុស្សសាមាញ់!

ក៖ តើគាត់មានមុខរបរបើកឡានចឹងហេស?

ខ៖ កាលគាត់នៅពីកំលោះ បើកឡានអោយគេហើយចឹងដល់ពេលសម័យសង្គ្រាមចឹងទៅ អាជីពហ្នឹងក៏វាអស់!

ក៖ តើឆ្នាំកំណើតរបស់គាត់កើតនៅក្នុងភូមិ?

ខ៖ ភូមិខ្ពក ឃុំទួលខ្សាច់ អូ (គាត់ចង់ថាភូមិ ទួលខ្សាច់ ស្រុកកោះស្រទិន ខេត្តកំពង់ចាម)

ក៖ ចាស!

ខ៖ ចឹងឈ្មោះខ្ពកៗនុងវាពាក់ព័ន្ធគ្នាហ្នឹងណា

ក៖ អឺ! តើនាមត្រកូលនិងនាមឈ្មោះបងប្អូនបង្កើតៗរបស់គាត់តើមានឈ្មោះអ្វីគេខ្លះដូចជាបងទី១?

ខ៖ បងទី១ឈ្មោះ ឡាក់ ដោត

ក៖ ភេទ?

ខ៖ ភេទប្រុស ហើយប្រពន្ធរបស់គាត់ស្លាប់អស់ហើយ

ក៖ ចាសហើយបន្ទាប់មកទៀត?

ខ៖ បន្ទាប់មកទៀតតាខ័ណ្ឌហ្នឹង!

ក៖ អូត្រូវឪពុកទ្រាហ្នឹង!

ខ៖ ដល់ពេលបានបន្ទាប់ពីតាខ័ណ្ឌមកបានចឹងពាង!

ក៖ ឡាក់ពាងចឹង?

ខ៖ ហ្នឹងហើយត្រកូលឡាក់ទាំងអស់

ក៖ ចាសៗ!

ខ៖ បានបន្ទាប់មកគឺឡាក់អឺ!!! ឡាក់ឆៃ ដល់ហើយបានមកមួយនាក់ទៀត មិនដឹងថាឡាក់អីនោះទេនែក! អូ ឡាក់ ហុក! ប្រុសទាំងអស់ អូមានស្រី១ដែរ ហើយបានមកទៀតអឺ ឡាក់ យ៉ាវស្រី! ហើយបានបន្ទាប់មកទៀតគឺឡាក់ស៊ីមពៅគេ ស្រីតែ១នាក់ បងប្អូន៥ទៅ៦នាក់ហ្នឹង។

ក៖ ចាសហើយចឹងតើឈ្មោះម្តាយរបស់ទ្រាបង្កើតមានឈ្មោះអ្វី?

ខ៖ម្តាយរបស់ខ្ញុំបង្កើតមានឈ្មោះថា នួនជួន

ក៖ ចាស! ហើយចឹងមកដល់ពេលឥឡូវនេះតើគាត់នៅរស់ហេស?

ខ៖ គាត់ស្លាប់ដែរ!

ក៖ តើគាត់ស្លាប់?

ខ៖​ គាត់ស្លាប់នៅឆ្នាំ១៩៩៨ទៅ៩៩អីហើយ

ក៖ ចាសតែថាអាយុរបស់គាត់ប៉ុន្នាន?

ខ៖ អាយុ៦០ជាង!

ក៖ ដោយមូលហេតុ?

ខ៖ រោគគា!

ក៖ ចាស!! តើគាត់មានអត្តចរិតយ៉ាងម៉េចដែរ?

ខ៖ គាត់សាមាញ់ធម្មតា!

ក៖ តើមុខរបររបស់គាត់ធ្វើអ្វីដែរ?

ខ៖ ធ្វើស្រែ!

ក៖ តើទីកន្លែងគាត់កើតនៅក្នុងភូមិ?

ខ៖ នៅក្នុងភូមិឬស្សីកោង ឃុំឬស្សីកោង ស្រុកស៊ីធកណ្តាល ខេត្តព្រៃវែង

ក៖ អូចឹងនៅដល់ខេត្តព្រៃវែងនោះហ្នឹង?

ខ៖ ហ្នឹងហើយ!

ក៖ តើគាត់ដែរដំណាលប្រាប់ទ្រាអំពីជីវៈប្រវិត្តរបស់គាត់ហ្នឹងអឺ ម្តាយទ្រានៅព្រៃវែងហើយឪពុកទ្រានៅខេត្តកំពង់ចាម!នែសទេ តើមានមូលហេតុអ្វីបានជាគាត់បានរៀបអាពាហ៏ពិពាហ៏ពេលនុង?

ខ៖ អត់ទេ ឆ្ងាយសុត អ្នកដ៏ទៃសុតតែម្តង!

ក៖ចាស!

ខ៖ អត់មានត្រូវខ្សែជីដូន១ ជីទួត១ គ្មាននោះទេ គ្រាន់តែថាមិត្តភ័ក្រសាច់ញាតិហ្នឹងហើយ

ក៖ អូ...ចឹងកាលនុងគាត់បើកឡាននោះទេចឹងហេស?

ខ៖ អត់នោះទេកាលនៅក្នុងជំនាន់នុងអត់មាននោះទេ គាត់មេម៉ាយដូចគ្នា

ក៖ ចឹងហេស!

ខ៖ ហ្នឹងហើយគាត់មេម៉ាយដូចគ្នាតាខ័ណ្ឌហ្នឹង! គាត់មានប្រពន្ធគាត់អាស្ន័យរោគ

ក៖ អូ…ចឹងស្លាប់ទៅ

ខ៖ ស្លាប់ទៅ ដល់ពេលម្តាយខ្ញុំនេះ ប្តីរបស់គាត់ក៏កើតអាស្ន័យរោគដែរ ចឹងហើយគាត់ក៏បានស្លាប់ទៅ បានកូន១ ចឹងហើយមកដល់ពេលខ្ញុំនេះមេម៉ាយកូន៤ ដល់ចឹងទៅមានខ្សែរយៈទាក់ទង! របស់របរកសិកម្ម កសិផល ដូចជាដីស្រែអីនុង ម្តាយរបស់ខ្ញុំគាត់នៅខាងនុងមានថ្លើមរាកអីចឹងទៅ គេនាំទៅចុះឡើងទៅក៏

ក៖ គាត់យកអ្វីយកទៅលក់?

ខ៖ អឺ!

ក៖ តើគេហៅអ្វីគេ?

ខ៖ អឺគេហៅថាហូរសូត្រ

ក៖ អូមានផាមួង!

ខ៖ អឺម្តាយអញហ្នឹងខាងសូត្រអីហ្នឹង

ក៖ ចាស!

ខ៖ ហើយដល់ពេលតាខ័ណ្ឌហ្នឹងគាត់បានឆ្លងកាត់ទន្លេហ្នឹងមានដំណាំអីចឹងក៏បានដោះដូរគ្នា

ក៖ ហ្នឹងហើយនៅនុងច្រើនតែចឹង!

ខ៖ ហ្នឹងហើយ! កាលនុងនៅដាច់ពីគ្នា!

ក៖ ចាសៗ! ត្រូវហើយ

ខ៖ កាលនុងកសិផល ពីទន្លេនោះមានដូចជាដំឡូង ចេកដូចជាល្ពៅ ត្រសក់អីហ្នឹងបាទ

ក៖ ល្មុត ខ្នុរ ក្រូចអីចឹងទៅ

ខ៖ ហ្នឹងហើយប្រហុកអីហ្នឹងយកទៅដោះដូរ!បាទ!

ក៖ សារុងសូត្រក្រមាសូត្រអីចឹងទៅ

ខ៖ អឹម!

ក៖ ចាសយល់ ហើយបានឃើញអីចឹងទៅក៏ចូលស្តីដណ្តឹងអីចឹងទៅណាទ្រា?

ខ៖​ហ្នឹងហើយ! ហើយក៏បានគ្នា

ក៖ ចាសហើយចឹងក៏ប៉ុន្តែបងប្អូនខាងម្តាយទ្រាសិន តើមានប៉ុន្នាននាក់?

ខ៖ មើលគាត់មានចំនួន! ធំឡុង! មកហើយបន្ទាប់ពីធំឡុងមក គឺថៃយ៉ាហ្នឹងមិនដឹង តែដឹងថាមានម្នាក់ទៀតបងម្តាយហ្នឹង១នាក់ទៀតធំអីនោះទេ នៅខាងសរសៃកោងរាល់តែថ្ងៃហ្នឹង ហើយមកដល់ទី៣នោះគឺគាត់ ទី៤គូឡេង ប្រុសពៅ ព្រោះអីគាត់ស្លាប់អស់ហើយ តែថាគូឡេងគាត់បានទើបតែស្លាប់នៅ៤ទៅ៥ខខែហ្នឹងនោះទេ គាត់ប្អូនម្តាយខ្ញុំបង្កើត។

ក៖ ចាស!

ខ៖ កាលនុងជំនាន់កាលខ្ញុំទៅនោះ ទៅលេងទៅអីចឹងទៅ យប់អីនឹងគាត់នុងណា ស្គាល់ចឹង

ក៖ ចាស ហើយមកដល់ទ្រានាមត្រកូលនិងនាមខ្លួនបងប្អូនរបស់ទ្រាណា បងប្អូនបង្កើត តើមានឈ្មោះអ្វីខ្លះ?

ខ៖ ទី១ឈ្មោះ​ឡាក់ថុងថៃ

ក៖ ភេទ?

ខ៖ ភេទប្រុស

ក៖ ចាសទី២?

ខ៖ ទី២ ឡាក់គឹមឡេង

ក៖ ចាសភេទ?

ខ៖​ ភេទស្រី!

ក៖ ចាសហើយចុះទី៣?

ខ៖ ទី៣ឡាក់កឹមសុង

ក៖ ចាសទី៣ហើយទី៤?

ខ៖ ឡាក់កឹមហួន!

ក៖ ចឹងស្រីដែរ?

ខ៖ ស្រីដែរ! តែឡាក់កឹមសុងប្រុសនោះទេណា

ក៖ ចាស!

ខ៖ អឺ!

ក៖ ហើយចុះដល់ពេលទី៥?

ខ៖ ខ្ញុំហ្នឹង!

ក៖ អូទ្រាហ្នឹង ចឹងពៅគេហ៎?

ខ៖ អឺពៅគេ!

ក៖ ចាស!

ខ៖ ឈ្មោះ ឡាក់កឹមសេង

ក៖ ចាសសុង ថៃ ហួន ឡេង ហើយខ្ញុំហ្នឹង

ក៖ ចាស! ហើយមកដល់ទ្រា តើទ្រាបានរៀបអាពាហ៏ពិពាហ៏បាននៅក្នុងឆ្នាំណា?

ខ៖ រៀបអាពាហ៏ពិពាហ៏នៅក្នុងឆ្នាំ១៩៨៦

ក៖ ៨៦ចាស ចឹងកាលនុងគេហៅសង្គមអ្វី?

ខ៖ សង្គមសាធារណរដ្ឋ

ក៖ ទេ គេហៅថារដ្ឋកម្ពុជាហេស?

ខ៖ អូ ហ្នឹងហើយគេហៅថារដ្ឋកម្ពុជា!

ក៖ ចឹងរដ្ឋកម្ពុជាហើយបាន ទៅគេហៅថាសាធារណរដ្ឋ! ចឹងទៅកាលនុងសំបូរសប្បាយទេ?

ខ៖ អូ! កាលនុងគ្មានសម្បូរសប្បាយអីបន្តិចសោះ

ក៖ ហាស!ៗ!ចឹងអត់សម្បូរនោះទេនេសទ្រា?

ខ៖​ហ្នឹងហើយខ្លួនទីពឹងខ្លួនទាំងអស់ ស៊ីនៅជុំគ្នាមិនទាន់បែកគ្នាទេណា

ក៖ ចាស

ខ៖ កាលនុងនៅជុំគ្នាធ្វើរោង!

ក៖ ចឹងនៅជុំគ្នាជាលក្ខណៈទ្រង់ទ្រាយតូចអីនៅឡើយមិនទាន់ ទ្រង់ទ្រាយតាមខ្នាត​ដូចជានៅពេលឥឡូវនេះនោះទេនេស?

ខ៖ ទេមិនដូចជានៅពេលឥឡូវនេះនោះទេ!

ក៖ ចឹងទេ!

ខ៖ អត់មានទេ! កាលនុងគឺថាអាភ្លេងខ្មែរហ្នឹង! មានទ្រ ឃឹម យីខេអីនុងរាំងឡើងបែកអស់

ក៖ ចាស! ហើយចឹងទៅកាលទ្រារៀបអាពាហ៏ពិពាហ៏នុងនៅអាយុប៉ុន្នាន?

ខ៖នៅអាយុ២២!

ក៖ ចឹង២២?ចាស តើទ្រាបានចូលរៀនត្រឹមថ្នាក់ទីប៉ុន្នាន?

ខ៖ កាលរៀននៅសម័យរដ្ឋកម្ពុជានុងអត់មានបានរៀនទេ ក៏ប៉ុន្តែបានរៀននៅជំនាន់ខ្មែរក្រហមជំនាន់ប៉ុលពត។

ក៖ ចាសៗ!

ខ៖ កាលនុង ខ្ញុំបានរៀន ហើយកើតនៅឆ្នាំ១៩៦៤

ក៖ ចាស!

ខ៖​ចឹង៦៤ មក៧០ បានចូលសង្គ្រាម ហើយគឺសង្គ្រាមលន់ណល់ហើយ! ដល់ចឹងពួកលន់ណល់ទំលាក់ តែថាកាលនុងនៅកន្លែងខ្ញុំ ពួកលន់ណល់មិនទាន់បានទំលាក់នោះទេ! ហើយបានទៅរៀនថ្នាក់កុមាររដ្ឋអីគេនោះ ហ្នឹងហើយ! ដល់ពេលចូលទៅមានអីចេះដូចជាសាលាមតេយ្យយើងចឹងណា តែកាលនុងគ្រូកាលនុងដឹងថាទៅដល់ក្រោយគាត់អោយឈរតែម្តង ហើយរៀនមានស្រះអ អា អិ អី ហ្នឹង បានត្រឹមតែ ស្រះអីចឹង អត់ចេះទៀត គាត់អោយឈរ។

ក៖ ហាសៗ

ខ៖ ហ្នឹងហើយ គាត់អោយឈរនៅលើក្តារឃាន ហើយថាអ្នកណាក៏ដោយ បើសិនជារាប់អត់មានចេះទាំងអស់ អក្សរនៅលើក្តារឃានហ្នឹង គេអោយចូលតុហើយ

ក៖ចាស!

ខ៖ ហើយដល់ពេលចឹងគឺមានដូចថាខ្ញុំមានចិត្តប្រឹង ដល់ពេលចេះតែប្រឹងៗចឹងទៅ មានចិត្ត ហ្នឹងគេចឹងទៅ ហើយបានយូរៗទៅវាចេះបាន បន្តិចបន្តួច ហ្នឹងហើយគ្រាន់តែថាបានមើលទៅដាច់និងបានគិតទៅកើត! អានកើតចឹងណា។

ក៖ ចាស!

ខ៖ ក៏ប៉ុន្តែខ្ញុំរៀនកើតមែនទែន គឺពូកែដូចបងខ្ញុំបង្កើត ព្រោះបងខ្ញុំក៏គាត់ជាគ្រូបង្រៀននៅកាលជំនាន់នុងដែរ បងគេបង្អស់ គឺបងថៃនោះ។

ក៖ ចា!

ខ៖ គឺគាត់បានជាប់បាក់ឌុបថ្នាក់ឌីប្លូម

ក៖ ចាស!

ខ៖ ដល់ពេលជាប់ឌីប្លូមរៀននៅ ចាហែលនោះ តែក្រអត់មានលុយបង់ ចឹងឪពុកម្តាយខ្ញុំក៏អោយឈប់ទៅ! ដល់ពេលឈប់ទៅគេដឹងថាយើងពូកែហើយល្អ ចឹងហើយគេបានអោយយើង ទៅធ្វើគ្រូទៀតណា។ហ្នឹងហើយ!

ក៖ ចឹងអត់មានប្រឡងអីនោះទេ?

ខ៖ ហ្នឹងហើយអត់ទេ គេហៅចូលនៅក្នុងក្របខណ្ឌហ្នឹងតែម្តង

ក៖ ហ្នឹងហើយគេគាំទ្រ! ចាស!

ខ៖ ហ្នឹងហើយ តែថានៅក្នុងសម័យនុងគឺរៀនល្អណាស់

ក៖ ចាស!

ខ៖ អូ...រៀនតឹងណាស់ បើសិនជាខ្ញុំរៀនចឹងណា បើសិនជាមិនចេះឈរ ហើយបើសិនជាអ្នកណារៀនយកវែក យកអីចឹង ដីនៅខ្មៅ គឺគ្រូវ៉ៃ ហើយអនាម័យអំបោះ១ម្នាក់ ទៅតាមផ្ទះ ហើយថានៅថ្ងៃព្រហស្បតិ្តចឹងត្រូវអនាម័យហើយ ចឹងបាននៅសល់សិស្សហើយ បាន១បាច់ៗយកទៅ បួសៗ ហើយប្រាប់ឈឹងទៀតហើយ ដល់ពេលចឹងមិនដូចជាសម័យយើងនៅពេលឥឡូវនេះនោះទេនិយាយទៅ

ក៖ ចាស!

ខ៖ កាលនៅក្នុងសម័យនុងគឺម៉ាត់ប្រៃណាស់

ក៖ ចាសហើយចឹងយ៉ាងម៉េចគេទៀតទ្រា?

ខ៖ ហើយដល់ពេលចឹង ខ្ញុំរៀនពូកែមែនទែន កាលនុងខ្ញុំពូកែខាងគណិត ខាងបូក ដក គុណ ចែកអីហ្នឹង ខ្ញុំចេះដេរិតតែម្តង សឹងតែថាគ្រូសរសេរអីរួចហើយបានទៀតហ៎!

ក៖​ចឹងធ្វើអោយយកទៅដាក់មុនគេ?

ខ៖ ហ្នឹងហើយ យកទៅដាក់មុខគេ ដាក់មុនគេតែម្តង ហើយថាគ្រាន់តែគ្រូអោយប្រឹប ដាក់ភ្លាម ហើយគាត់យករបស់ខ្ញុំមើលហើយ ដល់ពេលមើលថាត្រូវ ក៏ប៉ុន្តែកាលនៅជំនាន់នុងយើងនេះមានត្រឹមលេខ១០ ហើយកាលជំនាន់នុងមាន១០ល្អប្រសើរណាស់ ល្អបង្កួរ មធ្យម អីចឹងទៅ មានបង្គួរ ខ្សោយអីចឹងទៅ

ក៖ ចាស!

ខ៖ ហើយខ្ញុំឡើងច្រិនតែម្តង ល្អប្រសើរណាស់

ក៖ ចាស!

ខ៖ ចឹងហើយជួនកាលខុស១លេខអីចឹងអី បានត្រឹមល្អប្រសើរ

ក៖ ចឹងមិនទាន់ល្អណាស់នោះទេ?

ខ៖ ហ្នឹងហើយល្អប្រសើរណាស់វាល្អទាំងអស់ហើយ ចឹងកាលនៅក្នុងសម័យនុងខ្លាំងណាស់

ក៖ ចាស! ចឹងទ្រាមានចេះភាសាបរទេសដេស?

ខ៖ អត់ចេះនោះទេសូន្យ បើសិនជាចេះភាសាបរទេសវិញ ទៅរៀនបរទេសបាន

ក៖ តើទ្រាអឺ កាន់សាសនាអ្វី?

ខ៖ សាសនាព្រះពុទ្ធ

ក៖ តើទ្រាសព្វថ្ងៃឥឡូវហ្នឹងមានមុខរបរជាអ្វី?

ខ៖ មុខរបរឥឡូវហ្នឹងតាំងពីក្មេងមកដល់ទាល់តែពេលសព្វថ្ងៃនេះ! វាយើងកាលមុនដំបូងយើងចេះតែរកស៊ីមុខរបរកំប៉េកកំបុក ចឹងចិញ្ចឹមប្រពន្ធ បានរស់ស្រួលចឹងទៅណា

ក៖ ហ្នឹងហើយ!

ខ៖ អឺ ហើយវាគ្មានទៅមានមុខរបរអ្វីចាប់ជាអាជីពបានធំដុំអីនោះទេ ហ្នឹងហើយ កំប៉េកកំប៉ុកបានវិលជុំ បានម៉ាកូនរស់! បានលំបាកវេទនា ចឹងហើយបានដើរស៊ីឈ្នួលគេខ្លះចឹង ហ្នឹងហើយ!

ក៖ ចឹងតើសព្វថ្ងៃនាមត្រកូលនិងនាមឈ្មោះរបស់ប្រពន្ធទ្រាមានឈ្មោះអ្វី?

ខ៖ ហាក់ផល្លី!

ក៖ ចុះថ្ងៃខែឆ្នាំកំណើតគាត់មានចាំដេស?

ខ៖ ៦៤ ដែរ កើតអាយុស្រករគ្នា ចឹងបាននិយាយប្រឆាំគ្នានិយាយ!

ក៖ ចឹងខុសថ្ងៃគ្នា!

ខ៖ អឺ តែថាថ្ងៃអីមិនដឹងនោះទេ!

ក៖ ចាស!

ខ៖ចឹងបានថាប្រឆាំហ្នឹងគ្នាដាច់កន្ទុយហើយ

ក៖ ចាស ហាសៗៗ!

ខ៖ ហាស!ៗ

ក៖ តើគាត់ឈប់រៀនត្រឹមថ្នាក់ទីប៉ុន្នាន?

ខ៖ គាត់មិនដឹងថាកាលនៅប៉ុលពត គាត់នៅនេះ ខ្ញុំនៅនោះទៅ

ក៖ អត់ដឹង

ខ៖ គាត់តែគាត់ចេះអានអក្សរបានកំប៉េកកំប៉ុកនោះទេ!

ក៖ ចាស

ខ៖ អត់មានដូចថាយកមកអានរូលចឹងនោះទេ

ក៖ ចឹងគាត់អត់មានចេះភាសាបរទេសអីចឹងទេ?

ខ៖ អត់មានចេះនោះទេ ដល់ពេលអក្សរខ្មែរគាត់បានចេះអាប៉េកប៉ុកៗ!

ក៖ គាត់សញ្ជាតិ?

ខ៖ ខ្មែរ

ក៖ កាន់សាសនា?

ខ៖ ព្រះពុទ្ធ!

ក៖ ហើយមកដល់ពេលឥឡូវគាត់កាន់មុខរបរអ្វី?

ខ៖ មុខរបរមេផ្ទះ គាត់មើលថែរក្សារចៅហាសៗ

ក៖ តើអត្តចរិករបស់គាត់យ៉ាងម៉េចដែរ?

ខ៖ អូ កាចមហាកាច

ក៖ អូចឹងបានហៅស្តាប់

ខ៖ ហាសៗ

ក៖ ចាស​ តើកន្លែងកំណើតរបស់គាត់?

ខ៖ នៅបច្ចុប្បន្នហ្នឹង នៅក្នុងភូមិពាមក្នុង ឃុំព្រែកក្របៅ ស្រុកកងមាស ខេត្តកំពង់ចាម។

ក៖ ចាស! ហើយដូចថាទ្រាមុននឹងបានរៀបអាពាហ៏ពិពាហ៏នុង តើទ្រាមានបានឃើញអ៊ីនៅកន្លែងណាដែរបានចូលស្តីដណ្តឹង?

ខ៖ ជីវៈប្រវត្តិរបស់ខ្ញុំ និយាយកាលពិតមក

ក៖ ចាសនិយាយការពិតតែម្តងមក

ខ៖ ទី១! ហឹម លាងហេងជាកូនទី១ ហើយអាឃុននោះវាដណ្តឹង វានៅក្បែរគ្នា ជាអ្នកជិតខាងគ្នា ម្លង ៣ទៅ៤ ទៅ៥ផ្ទះហ្នឹងបាទ! ដល់ពេលទៅការចឹង ក៏បានទៅការជីដូនមួយគេនុង

ក៖ អូចឹងបានឃើញ

ខ៖ ហ្នឹងហើយដូចថាមានចក្ខុវិស័យចឹងណា ហើយសំឡឹងឃើញ!

ក៖ ចាសឃើញហើយមាននិស្ស័យ

ខ៖ ហ្នឹងហើយ ដូចថាមានចិត្តប្រតិព័ន្ធហ្នឹង

ក៖ អឹម

ខ៖ ហើយក៏តាមមករហូតមក!

ក៖ អូ ហើយក៏ចូលស្តីដណ្តឹងចឹងមកហេសទ្រា?

ខ៖ ហ្នឹងហើយហាសៗ

ក៖ ហាសៗ

ខ៖ ហើយឡូយទៀតកាលនៅជំនាន់នុង

ក៖ ឥលូវបងប្អូនបង្កើតខាងប្រពន្ធរបស់ទ្រាណា តើមានឈ្មោះអ្វីគេខ្លះ? បងគេទី១ឈ្មោះ?

ខ៖ មិនបានដឹងថាគេដាក់អីនោះទេណា ដឹងថាមិន ហាក់ តែហាក់អីនោះទេ

ក៖ ចាសហើយប្រុស

ខ៖ ហ្នឹងហើយប្រុស! បន្ទាប់មកហាក់ឆេង ហើយបានស្រាន់អីចឹងតែថាស្លាប់ហើយណា នេះយើងនេះតែអ្នកនៅរស់នោះទេណា

ក៖ ចាស

ខ៖ ចឹងអ្នកដែលនៅរស់ហាក់មុំ ហើយបានក្រោយមកទៀតគឺហាក់ផល្លីហ្នឹង

ក៖ ចាសត្រូវជាភរិយាណា?

ខ៖ ហ្នឹងហើយ

ក៖ ចាសៗ តើនាមត្រកូលនិងនាមឈ្មោះរបស់កូនទ្រាតើមានឈ្មោះអ្វីដែរ?

ខ៖ ទី១កូនបងស្រី ឈ្មោះ សេងសុណៃ

ក៖ ចាសឈ្មោះ សេង សុណៃ ហ្នឹងគាត់ថ្ងៃខែឆ្នាំកំណើតរបស់គាត់តើកើតនៅក្នុងឆ្នាំអ្វី?

ខ៖ ហឹម

ក៖ អត់ចាំទេ?

ខ៖ អត់ចាំ

ក៖ ហើយចុះឆ្នាំ?

ខ៖ ឆ្នាំខាល

ក៖ ឆ្នាំខាល

ខ៖ ហ្នឹងហើយឆ្នាំខាល

ក៖ ហើយចុះគាត់បានចូលរៀនបានត្រឹមថ្នាក់ទីប៉ុន្នានដែរ?

ខ៖ ត្រឹមថ្នាក់ទី៩!

ក៖ ចុះភាសាបរទេស?

ខ៖ អត់ចេះ

ក៖ អត់ចេះទេ! ហើយចុះទីកន្លែងកំណើតរបស់គាត់កើត?

ខ៖ នៅក្នុងភូមិពាមក្នុង ស្រុកកងមាស!ហ្នឹង

ក៖ ចាសតើគាត់មានស្វាមីនៅឯណាដែរ?

ខ៖ មានស្វាមីនៅខាងអឺ ស្រុកអើយ ស្រុកត្បូងឃុំ ខេត្តកំពង់ចាមដូចគ្នាក៏ប៉ុន្តែ នៅខាងណ៎ ខាងភូមិតួសំបូរ

ក៖ ចឹងគេហៅថាភូមិ តួសំបូរ ហើយចុះឃុំ?

ខ៖ ឃុំ ជប់ ហើយស្រុកត្បូងឃុំ ហើយកាលនោះនៅក្នុងខេត្តកំពង់ចាមតែថាមកដល់ឥឡូវនេះគេកាត់ចូលក្នុងខេត្តត្បូងឃ្មុំហើយ

ក៖ ចាស!ហ្នឹងហើយគេកាត់

ខ៖ ហ្នឹងហើយ

ក៖ចាសតើស្វាមីរបស់គាត់មានឈ្មោះអ្វី?

ខ៖ ឈ្មោះបូរី​កាលនុងណា តែថាមិនដឹងអ្វី១ទៀត ព្រោះឈ្មោះរបស់វាមាន២ មាននៅក្នុងបញ្ជីកំណើត ឈ្មោះ ច្រឹបបូរីចឹងហើយមិនដឹងស្អីទេ

ក៖ ចឹងហៅក្រៅថាបូចឹងហេស?

ខ៖ ហ្នឹងហើយបូ!

ក៖ ចុះតើសព្វថ្ងៃគាត់មានកូនប៉ុន្នាននាក់ដែរ?

ខ៖ មាន៣

ក៖ ចឹងកូនទាំង៣មានប្រុសទាំង៣?

ខ៖ បាទ!

ក៖ ចាសហើយចឹងមកដល់ពេលឥឡូវ!

ខ៖ វាមានកូនគេដាក់នាមត្រកូលប្រុក អីនោះទេ ដូចសៀងឡេងចឹងហើយមើលទៅ

ក៖ ចឹងថាសព្វថ្ងៃនេះគាត់បានចែកផ្លូវគ្នាហើយ?

ខ៖ បាទ បានចែកផ្លូវគ្នាហើយ!

ក៖ ចឹងមកនៅជាមួយអឺ ទ្រាវិញហើយនៅក្នុងភូមិពាមក្នុងវិញហើយមានកូន៣នាក់

ខ៖ ហ្នឹងហើយ

ក៖ ចាសហើយចឹងតើកូនទ្រាទី២មានឈ្មោះអ្វី?

ខ៖ អឺ អាឆេងហាងហ្នឹង

ក៖ អត់ទេកូនទ្រាទី២?

ខ៖ អូ ទី២ហ៎ សេងសុហេង

ក៖ ចុះភេទ?

ខ៖ ប្រុស

ក៖ ចុះថ្ងៃខែកំណើតរបស់គាត់?

ខ៖ មិនចាំទេ

ក៖ ចឹងអត់ចាំ​ បានចាំតែឆ្នាំខ្មែរ?

ខ៖ ដឹងថានៅឆ្នាំរោងដែរ!

ក៖ចាសឆ្នាំរោង?

ខ៖ ហ្នឹង

ក៖ ចុះទីកន្លែងកំណើតរបស់គាត់កើត?

ខ៖ នៅក្នុងភូមិពាមក្នុង ឃុំព្រែកក្របៅ ស្រុកកងមាស ខេត្តកំពង់ចាមយើងហ្នឹងហើយ!

ក៖ ចាសចុះគាត់បានចូលរៀនត្រឹមថ្នាក់ទីប៉ុន្នានដែរ?

ខ៖ អាសុហេងដូចជាបានត្រឹមថ្នាក់ទី១០ដែរ

ក៖ ចាសហើយចុះតើគាត់បានមានភរិយានៅក្នុងភូមិអ្វី?

ខ៖ ភរិយារបស់វានៅក្នុងភូមិ ព្រៃទទឹង ឃុំជ្រៃវៀន ស្រុកព្រៃឈរ ខេត្តកំពង់ចាម

ក៖ ចាសហើយចុះភរិយារបស់គាត់ឈ្មោះអ្វី?

ខ៖ មិនដឹងស្អីនោះទេ

ក៖ ហាក់

ខ៖ អែល!

ក៖ អែល សុភា?

ខ៖ អែល សុភា

ក៖​ចាសចឹងសព្វថ្ងៃហ្នឹងគាត់មានកូននៅ?

ខ៖​គាត់មានកូន១ហើយ!

ក៖ ហើយស្រីឬក៏ប្រុស?

ខ៖ ប្រុស

ក៖ ចាស! ចំណែកស្វាមីរបស់គាត់មុខរបរធ្វើអ្វី?

ខ៖ សព្វថ្ងៃទៅស៊ីឈ្នួលគេ មានមុខរបរធ្វើពលករគេ នៅកូរ៉េ

ក៖ ចឹងអត់ទាន់មកវិញនោះទេទ្រា?

ខ៖ អឹម

ក៖ ចាសហើយបន្ទាប់មកទៀតកូនទី៣មានឈ្មោះអ្វី?

ខ៖ អឺ សេងសុណា

ក៖ សុណាភេទ?

ខ៖ ភេទស្រី

ក៖ ភេទស្រី ថ្ងៃខែឆ្នាំកំណើតរបស់គាត់?

ខ៖ ដូចជា៩០!

ក៖ ហើយចុះមកដល់ពេលឥឡូវនេះឆ្នាំខ្មែរ?

ខ៖ ឆ្នាំខ្មែរគឺជាឆ្នាំមមែ គឺពពែ

ក៖ ចាសហើយចុះតើគាត់បានចូលរៀនត្រឹមថ្នាក់ទីប៉ុន្នានដែរ?

ខ៖ វាបានចូលរៀនត្រឹមថ្នាក់សកលវិទ្យាល័យ

ក៖ អូចឹងគាត់បានបញ្ចប់នៅសាលាសកលវិទ្យាល័យ?

ខ៖ ហ្នឹងហើយ

ក៖ ចឹងមានបរិញ្ញាណប័ត្រ ក៏ប៉ុន្តែគាត់បានឈប់រៀនចឹងទៅ ហើយគាត់បានប្រឡង?

ខ៖ ហ្នឹងហើយគាត់មិនទាន់បានឈប់នោះទេ វាបានប្រឡងកូរ៉េហ្នឹង

ក៖ ចឹងនៅទេ?

ខ៖ នៅទេ វាកំពង់តែរៀនកូរ៉េហ្នឹង ថា៤ឆ្នាំវាផុតហើយ តែវាមិនទាន់បានគ្រាប់ខែ

ក៖ ចាស

ខ៖ ហ្នឹងហើយក៏ប៉ុន្តែវាមិនទាន់បានផុតចឹងបានរៀនហើយទៅបន្តទៅកូរ៉េទៀតចឹងទៅ

ក៖ ទៅពលរកនៅកូរ៉េបញ្ចប់អានិតរបស់គេ?

ខ៖ ហ្នឹងហើយ

ក៖ ចុះគាត់មានទីលំនៅឯណាដែរ?

ខ៖ នៅខាងខេត្តកំពង់ចាម

ក៖ ចុះគាត់មានស្វាមីនៅ?

ខ៖ ឥឡូវនេះគាត់មានស្វាមីនៅខាងនគរបាន ភូមិនគរបានប៉ុន្នាននោះទេ ឃុំនគរបាន ស្រុកកងមាស ខេត្តកំពង់ចាម។

ក៖ ចាស! ចុះស្វាមីរបស់គាត់មានឈ្មោះអ្វី?

ខ៖ ភ្លេចហើយមិនបានស្គាល់អ្វីស្រ៊ុននោះទេ

ក៖ ចាស! ហើយចឹងទៅ តើមកដល់ពេលឥឡូវនេះតើគាត់មានកូនៗនៅ?

ខ៖ បានកូន១ហើយ

ក៖ ចុះតើបានប៉ុន្នានខែហើយ?

ខ៖ បានជាង១ខែជាង

ក៖ ហើយចុះប្រុសឬស្រី?

ខ៖ ប្រុស

ក៖ ចាសហើយចុះបន្ទាប់មកទៀត?

ខ៖ បន្ទាប់មកទៀត គឺសេងសុណេង

ក៖ ចាសភេទ?

ខ៖ភេទស្រី

ក៖ ចាសហើយចុះថ្ងៃខែឆ្នាំកំណើតរបស់គាត់កើត?

ខ៖ ស្រីណេងដូចជានៅក្នុងឆ្នាំ១៩៩៣ចឹងហើយនេះ ដូចជា៩៣ទៅ៩៤នុងហើយ ដឹងថានៅឆ្នាំរកា!

ក៖ ចាសគាត់បានចូលរៀននៅថ្នាក់ទីប៉ុន្នានដែរ?

ខ៖ បានត្រឹមថ្នាក់បាក់ឌុប

ក៖ចឹងតើនៅក្នុងថ្នាក់បាក់ឌុបនុងបានជាប់ដែស?

ខ៖ បានជាប់

ក៖ ចុះមានបានទៅរៀនតទៀតដេសទ្រា?

ខ៖ អត់មានបានរៀនទៀតនោះទេ ចាប់ផ្តើមមានស្វាមី

ក៖ អូចឹងបានចាប់ផ្តើមមានស្វាមីនៅឯណា?

ខ៖ នៅខាងព្រៃវែង

ក៖ចាសចុះតើស្វាមីរបស់គាត់មានឈ្មោះអ្វី?

ខ៖ ឈ្មោះ ធុរា

ក៖ ចាស តើសព្វថ្ងៃគាត់មានកូនចំនួនប៉ុន្នានដែរ?

ខ៖ មានកូន២!

ក៖ចាសមានកូន២ ចាស

ខ៖ កូនបានឈ្មោះ អ៊ូរ៉ាសេក

ក៖ ចុះតើសព្វថ្ងៃហ្នឹងទ្រាមានកូនចៅចំនួនប៉ុន្នាន?

ខ៖ ៧

ក៖ ចុះភេទស្រីមានចំនួនប៉ុន្នានដែរ?

ខ៖ ស្រីមាន១

ក៖ ស្រីមានតែ១ចាស ទ្រាដែលដូចថាជីតាជីដូន ដែលបានដំណាលរឿងរ៉ាវរបស់គាត់ កាលពីគាត់មុនហ្នឹងមានជីវៈភាពយ៉ាងដូចម្ត៉េចដែរ?តើគាត់មាននិយាយដំណើរផ្តែផ្តាំអីដេសទ្រា?

ខ៖ កាលពីមុនឡើយគឺបាននិយាយផ្តែផ្តាំហ្នឹងហើយ កាលនុងបារាំងទី១បារាំង គេមកគ្រប់គ្រងនៅលើទឹកដីខ្មែរ គេមកធ្វើបាបនៅលើទឹកដីខ្មែរ ហើយបានទី២មក គឺបាន១វគ្គឥសិរហ្នឹងទៅ ហើយចឹងបាននៅឆ្នាំប្រហែលជាមើលនេះខ្ញុំបានភ្លេចបាត់ទៅហើយណា

ក៖ ចាស

ខ៖ បាទ ហើយបានប្រហែលជាចាប់ពីឆ្នាំ៦០ជាងទៅ៧០អីហ្នឹង វាមានអាខ្មែរស និងខ្មែរខៀវអីចឹង ខ្មែរអីហ្នឹងច្រើន ហើយបានអី ប្រធានភូមិគេហៅមេ១០ខ្នង ចឹងអាមេ១០ខ្នងហ្នឹងគឺពួកអាខុនហើយហ្នឹងហ៎

ក៖ ចា!

ខ៖ ហើយកាលនុងមិនទាន់មានកាំភ្លើងអីនោះទេ ដល់ពេលរហូតទាល់តែ៥ខែក្រោយមកបានលឺថាមានកាំភ្លើង ដូចកាលនៅក្នុងសម័យនុងគឺជាសម័យអាត្រង់ស៊ីស ហើយមានអាមេ គេបាញ់១គ្រាប់ៗនោះ ដល់ពេលពីក្រោយនុងមកចេះតែមានអឺ អើៗ​ចឹងទៅដល់ឆ្នាំ៧០ហ្នឹងណា បានខ្លាំង កាលនុងខ្ញុំដឹងថាគឺបាននៅពីតូចៗ ប៉ុនចៅរបស់ខ្ញុំណា ហ្នឹងហើយ ស្រាប់តែឃើញជិះកង់ឡើងវ៉ូងៗមានកាំបិតប្រថៅអីនៅនុងចឹងណា ហើយបានចប់វ៉ៃអីចឹងហ្នឹងហើយគេអ្នកដែលទាមទារអោយសម្តេចហើយ ជ័យយោសម្តេច ហើយបើសិនជាអ្នកណាមិនទៅកាប់ចោលហើយណា

ក៖ ចាស!

ខ៖​ហ្នឹងហើយថាកាលនុងមានពូថៅ និងកាំបិត ថាជ័យយោសម្តេច បើសិនជាអ្នកណាមិនទៅនោះសម្លាប់ចោល ស្រាប់តែបានប៉ុន្នានថ្ងៃកាប់ចោល ដល់ពេលគ្រាន់តែលឺគឺល តែមិនបានដឹងថាអ្នកណាគេរត់អីនោះទេ ហើយថាហើយបានងាប់អូ! បានក្មេងគេបានប្រាប់ថាងាប់ច្រើនណាស់នៅស្ពានជ្រចង្វា ហើយបាញ់ងាប់ឡើងរាល មិនដឹងថាលន់ណល់បាត់ឬអ្នកណាបាត់នោះទេ ហើយដល់ចឹងបានស្ងាត់បន្តិចហើយបានលឺថា បង្កើតក្រុមសាមគ្គីចឹងហើយថាសហការគ្នាជួយសហការគ្នាហើយបានមានក្រុមសាមគ្គីគ្នានោះយ៉ាងម៉េចនោះទេ។

ក៖ ចាស!

ខ៖ នុងហើយដល់ពេលក្រុមប្រវាសដៃចឹងទៅបានចេញក្រុមសហករ​កាលនុងបានយ៉ាប់តែម្តង អូ កាលពីពេលមុនដំបូងនោះគឺថាសម្បូរណាស់ យកទៅឯណាមិនអស់ហើយចឹងយើងកាលនុងអរ ព្រោះអីយើងជាកូនអ្នកក្រអត់ហើយពេលនុងគឺថាគេចែកបានស្មើគ្នា! មើលប្រហែលជានៅក្នុងឆ្នាំ៧៣ទៅ៧៤ដែលគេបានជម្លាស់ទៅនោះ ហើយបានពេលនុងគេជុះអាចម៏ដាក់នៅក្រោមផ្ទះដើមកាំភ្លានៅផ្ទះខ្ញុំនោះឡើងស្អុយងោង ដល់ចឹងបានទៅសូមចឹងទៅហើយខ្លះមានមាសមានលុយបានទៅដូរអង្កមក ហើយដល់ពេលខ្ញុំមានអីម្តាយឪរបស់ខ្ញុំក្រដល់ចឹងបានស្ងាត់ឡើងអស់រលីង ដល់ចឹងបានកើតមានជាសហករបាយរួមនេះចឹងយ៉ាប់បណ្តោយមានអីទៀតហើយដល់ពេលខ្ញុំនៅកុមាររាងតូចបានប្រហែលជា១៨ឆ្នាំគេបានអោយលើកអាចម៏គោ! ចាំចាបហើយដើរវ៉ៃកណ្តុរ ជញ្ជូនសំណាប ហើយចឹងបាន ហើយបានទៅបេះសណ្តែកបាយចឹងណា ហើយស៊ីបបរប្រលិតនុងចឹងទៅ!ហើយចឹងបានថាបបរពោតក្រហម ហ្នឹងហើយបបរពោតក្រហមយកមកលាយ ឡើងក្រហមផ្អឺស!!

ក៖ ចឹងទ្រាដូចថាមានការចង់ចាំណា

ខ៖ ហ្នឹងហើយទ្រាដឹងតែម្តងដូចថាប្រវិត្តខ្មែរក្រហមហ្នឹងណា!

ក៖ ចឹងបានចូលមកដល់របបប្រល័យពូជសាសន៏ហើយហ្នឹងហេស! ឬមិនទាន់ទេ?

ខ៖ ទេមិនទាន់នោះទេ ប្រហែលជានៅក្នុងឆ្នាំ១៩៦៦! នៅប្រល័យពូជសាសន៏នៅឆ្នាំ៧៨ ហើយចឹង៧៧អីនុងគឺថាគេនេះហើយ បានគេសម្លាប់អ្នកមេធំៗខាងលើអស់ហើយដល់ពេលឆ្នាំ៧៩អីនុងបានខ្លាំងតែម្តងនេះចាម មានគោក្របីជិតគ្នានោះ ហើយដល់ចឹងខ្ញុំនេះបានដេកចាំទូកហើយមានមូសអើយមូស! អូសមូស!! បានប៉ុន្នានថ្ងៃខ្ញុំស្គាល់អ្នកដែលត្រូវបងធម៏ជាមួយគ្នាដែរនោះចឹង បងខ្ញុំនោះ គេបានឆ្លងទៅលេងគាត់ថាងាប់អស់រលីងហើយ ដល់ពេលខាងខ្ញុំនោះខ្ញុំអត់បានដឹងនោះទេ ហើយនៅឆ្នាំ៧៨ គាត់ថាងាប់ច្រើនណាស់ ប្រហែលជា៣០០ទៅ៤០០នាក់កាលនុងងាប់សុតតែប្រធានភូមិ! វ៉ៃអាប្រធានឃុំភូមិនុងណាយកទៅវ៉ៃចោលនោះ។

ក៖ ចាសដល់ចឹងបានទ្រាចូល

ខ៖ បាទ?

ក៖ ហើយចឹងបានទ្រាចូលរបបអ្វីដែរ? របបប៉ុលពត?

ខ៖ អត់ទេនេះនិយាយអំពីដាច់ពីប៉ុលពតវិញហើយ មើលចាំនិយាយប្រាប់ ៧០ចូលរបរលន់ណល់ណាកើតមានជាសង្គ្រាម ដល់៧៥ហ្នឹងខ្មែរក្រហមវ៉ៃដាច់ ដល់ចឹងដាច់ភ្នំពេញមិនចឹងហេស?

ក៖ចាស

ខ៖ ដល់ពេលឆ្នាំ៧៥អីនុងគឺថានៅឆ្នាំទី១ជំនួយ

ក៖ ចឹងនៅឆ្នាំ៧៤

ខ៖ ឆ្នាំ៧៤នុងគេចេញអស់ហើយអ្នកភ្នំពេញ

ក៖ ចាស

ខ៖ អូ សុតតែកូនចិនឡើងស ខ្ចីៗ អត់មានលុយអស់អង្កស៊ីនោះ

ក៖ ចាស

ខ៖ ហើយពេលនោះចុះលុយគេមិនចាយ ចឹងលុយអត់មានចាយនោះទេមានតែមាស ហើយចឹងខ្លះមានត្បូងពេជ្យអីចឹងទៅសុំដូរហ្នឹង ដល់អ្នកខ្លះគេមកដូរដែរតែខ្ញុំអត់ព្រោះអីខ្ញុំវាខ្វះអង្កដែរ វាចឹងកាលនុង។

គ៖ ចុះកាលនុងជីដូនជីតានៅដែរនោះ

ខ៖ ហ្នឹងហើយ! ហើយដល់ពេលចឹងទៅបានជម្លាសចេញអស់ចឹងទៅបានចេញគេអោយចូលសហករ គេបានអោយចូលស៊ីបាយរួមហើយនៅពេលនុង ទៅកន្លែងណាក៏ធ្វើសំបុត្រដែរខ្ញុំបានសុំទៅលេងបងប្អូននៅឯនោះ គឺសុតតែធ្វើលិខិតដំណើរ។

គ៖​ហាសៗ

ខ៖ ហឹស! ដល់ពេលចប់ពី៧៩នុងមកបានចូលនៅក្នុងរបបសាធារណរដ្ឋកម្ពុជា អឺ វាបានធម្មតាពេលនុង សម័យនុងណា

ក​៖ ចាសប៉ុន្តែខ្ញុំចង់អោយទ្រាបានចូលអត្តាធិបាយនៅកាលសម័យនុងថាតើ នៅក្នុងរបបខ្មែរក្រហម នៅក្នុងរបបប្រល័យពូជសាសន៏ហ្នឹងដូចថានៅក្នុងសង្គមហ្នឹងគេបំបាត់ដូចជាសិទ្ធិសេរីភាពដូចជារបស់របរតើគេយកទៅឯណា ហើយគេអោយទ្រា គេអោយទ្រពិសារម្ហូបយ៉ាងម៉េចដែរ ហើយគេអោយទ្រាធ្វើដូចម្តេចតើគេអោយទ្រាធ្វើអីតាមលំដាប់ចឹងទៅ?

ខ៖ ទី១ការងារនៅក្នុង១ថ្ងៃវា៨ម៉ោងពេញ តាំងពីម៉ោង៦ អាម៉ោង ហាត់ប្រាណគឺថាពីម៉ោង៥ទៅ៦នុងណា យើងមិនបាច់និយាយនោះទេ វាស្តង់ដាហើយ គឺដឹងថាម៉ោង៦ឡើងវាចេះពលកម្មហើយ គឺម៉ោង ប្រាំងមួយ ប្រាំងពីរ ប្រាំងបី ប្រាំងបួន ដល់ដប់មួយ ហ្នឹងហើយដល់ម៉ោងដប់មួយបានចូលស៊ីបបរ អត់មានស៊ីបាយនោះទេគឺបបរនុងតែម្តង

ក៖ ចឹងមានត្រីអីម្លូបអីដេស?

ខ៖ មានត្រីសាច់អីគេមាន ក៏ប៉ុន្តែខែទឹកស្រក់ទៅវិញគឺព្រលិត និយាយថាទឹកសម្លឡើងខ្មៅ! ហើយទៅដល់ហាត់ឡើងកាប់ៗ ហើយចឹងបានបង់តែអំបិលទៅស៊ីទៅ ហើយបានដណ្តើមគ្នាឡើងរញ៉ៃ ហើយបានចឹងទៅ

ក៖ ចឹងគេចែកយ៉ាងម៉េចដែរទ្រា?

ខ៖ បានជារបប!

ក៖ តើបានប៉ុន្នានដែរ?

ខ៖ អឺ ១នាក់ដំបូង២វែក

ក៖ ចាស

ខ៖ ចឹងថាតែកាលនៅជំនាន់នុងអញខូច ចុះកាលនុងនៅតូចនោះ

ក៖ ចឹងទ្រាកាលនុងមានអាយុប៉ុន្នានដែរ?

ខ៖ អាយុកាលនុងប្រហែលជា១២ឆ្នាំអី!

ក៖ ចាស

ខ៖​ចឹងហើយនៅសម័យនុង ក៏ប៉ុន្តែ នៅក្នុងរបបនុងចានគឺចានខ្លួនយើង ហើយដល់ពេលចឹងបានបបរឡើងរាវគខ្លូកនោះ ហើយបានកូរកូសៗ ហើយហុត អឹម ដល់ពេលហ៊ុចៗចឹងទៅបានថែមទៀតខ្ញុំមិនបានហ៊ុចនោះទេ! យកមកកូរៗទុកចឹងទៅ ហើយយកមកអោយម្តាយរបស់ខ្ញុំគាត់វាងងឹត ម៉ែរបស់ខ្ញុំហ្នឹងណា បាននៅសល់កាកចឹងទៅបានយកទៅអោយគាត់ចឹងបាន២ទៅ៣ស្លាបព្រាហ្នឹង យកទៅអោយគាត់ហើយ ដល់ពេលជួនកាលទៅប្រលមគេបាន១ដងអីថាស៊ីអត់ឆ្អែកអីចឹងទៅប្រលមបានដូសយកមកអោយគាត់ចឹងទៅ កាលនុងគាត់អត់មានរបបនោះទេព្រោះនៅផ្ទះ។

ក៖ ចឹងតើពេលគាត់ងងឹតចឹងមានអ្នកណាគេមើលថែរក្សាគាត់បើសិនជាគាត់ងងឹតចឹង?ខ

ខ៖ គ្មានទេ! គេអោយគាត់នៅផ្ទះគ្មានបានទៅឯណានោះទេ

ក៖ ចឹងអត់មានទុកកូន១នាក់អីអោយនៅមើលនោះទេ?

ខ៖ គ្មាននោះទេ

ក៖ ចឹងអត់មានអ្នកមើលគាត់នោះទេ

ខ៖ អត់ទេ អត់ឈឹង មានតែបងរបស់គាត់ទុកអោយគាត់នោះមើលទៀត

គ៖ អឺស! ងងឹតហើយនៅមើលចៅទៀត

ខ៖ មើលចៅទៀត!

ក៖ ហឹស

ខ៖ សុតតែរវល់គ្នាគេ ហើយចឹងនិយាយអំពីខែល្ពៅវិញ និយាយថាល្ពៅឡើងពេញហ្នឹងហាសៗ

ក៖ ចាសចឹងសម្រាប់គេហូបគឺគេហូបចឹង ដល់ចឹងនេះទៅទ្រាវិញទើបតែបានអាយុ១២ឆ្នាំសោះតើគេមានអោយធ្វើការងារអ្វីដែរ?

ខ៖ កាលជំនាន់ទ្រាហ្នឹងបើសិនជាគេលើកភ្លឺទៅលើកភ្លឺចឹងទៅ ដល់ពេលខែចាំចាបទៅចាំចាបចឹងទៅ ហើយដល់ពេលគេអោយមានម៉ាកុ្រមៗគេចឹងណាទៅវ៉ៃកណ្តុរ យកកន្ទុយមកអោយគេហ្នឹងហើយ ដល់ពេលខែដកទៅ ដកសំណាបឡើងរាប់ផ្លូន ឡើង៥ដំប ស្មើហ្នឹង២០កំណាបនុងណា ដល់ពេលដករួចអាចសម្រាកទៅ ហើយចឹងម្នាក់ៗក៏បានចេះតែចង់ ដល់ពេលរួចចឹងហើយក៏បានអង្គុយទៅ តែថាមិនបានរួចនោះទេ ក៏បានគិតជាម៉ោងចឹងទៅ

គ៖ ហាសៗ

ខ៖ ហើយដល់ពេលខ្ញុំធន់ជាងគេគឺម៉ោងដកសំណាបបាយ!

ក៖ ដល់ចឹង

ខ៖ ដល់ចឹងទៅបានទៅចាប់កន្លោ មិចគេនោះកាលជំនាន់នុងហ៎ មា្នក់បាន៣កន្លោនោះបានគេអោយឈប់ ចឹងបានថាកាលនុងគេដាក់អោយនៅមុខគេតើ តែដើរឡើងគមៗ រែលទៅរែលមក

ក៖ ចឹងនៅប្រហែល២ម៉ែត្រអី?

ខ៖ ហ្នឹងហើយប៉ុន្តែក្រែលខ្លះប៉ុននេះរែលទៅហើយ! រែលមក ហើយដល់ពេលខ្លះទៀតជួយស្ទង់ហើយរួចទៅ

ក៖ ចឹងប្រុសៗគេអោយស្ទូងដែរទ្រា?

ខ៖ អឺ! កាលនុងគេអោយបានទៅរៀនទេ ព្រោះថ្ងៃឡើងគេអោយធ្វើការ!

ក៖ ចាស

ខ៖ ហ្នឹងហើយចឹងណាបានជំនាន់នុង!

ក៖ អូចឹងព្រឹករៀនហើយដល់ពេលថ្ងៃបានទៅធ្វើការ?

ខ៖ ហ្នឹងហើយដល់ពេលថ្ងៃអាទិត្យ អាហ្នឹងបានគេបានធ្វើព្រឹកល្ងាច!

ក៖ ចាស

ខ៖ ហ្នឹងហើយចឹងក៏ប៉ុន្តែយើងបានមកដេកនៅផ្ទះឪពុកម្តាយវិញនោះទេ!

ក៖ ចាស

ខ៖ ហើយស៊ីបាយនៅរោងសហករគេនុង ហើយបានជាមួយវ័យកុមារមួយក្រុមចឹងទៅ

ក៖ចឹងទ្រាមានគ្នាប៉ុន្នាននាក់?

ខ៖ កាលនៅជំនាន់នុង មានគ្នា១០នាក់

ក៖ ចឹងស្រីប៉ុន្នាន?

ខ៖ គ្មាននោះទេ

ក៖ ចឹងសុតតែប្រុសទៅ?

ខ៖ គ្មានបានចល័តគ្នាច្រលកគ្នានោះទេ! ដល់ចឹងនៅវាលវ៉ៃកណ្តុរនោះក៏ចឹងដែរ ម៉ារោងចឹងទៅបាន៣០ទៅ៤០នាក់ បានដេករោងចឹងទៅ ស្រីៗបានដេកនៅរោងចឹងទៅ កុមារៗនុងណា!

ហឹម

ក៖ ហើយបានបន្ទាប់មកទៀតចុះសម្លៀកបំពាក់?

ខ៖ បើសិនជាសម្លៀកបំពាក់មានគេចែកអោយ

ក៖ ចឹងគេចែកយ៉ាងម៉េចដែរកាលនៅជំនាន់នុង?

ខ៖ កាលនុងដូចជាបាន៥ខែហើយបានអាវ១កំផ្លេរ តែដូច៣ខែមិនដឹងថាបាន៣កំផ្លេ សូម្បីតែថាឡេវអាវហ្នឹងវាអត់មានចឹងហើយថាអាកាដុងកាងយើងហ្នឹងជារោងៗយកអាវឡេងយើងហ្នឹងយកទៅចុក អោយចេញជាឡេវអាវ ជាៗ ដូចជាអាឡេវអាវម៉ូតចាស់កាលពីមុននោះ

ក៖ ចាស!

ខ៖ ដល់ចឹងហើយនាំគ្នាយកទៅចុះ រោកណ្តឹងនុងចឹងទៅក៏យកទៅចុត

ក៖ ហឹម

ខ៖ ដល់ពេលយកទៅចុតចឹងទៅបានចេញជា ឡេវអាវចឹងហើយយកទៅជាមកយកដាក់ពាក់

ក៖ ហើយបានមានស្នាត់ទ្រុតចឹងទៅបានចេញជាក្រឡាណា?

ខ៖ ហ្នឹងហើយគឺចេញជារូបដូចជាឡាវអាវយើងចឹងណា ស្អាតដែរតើ យកទៅរោលភ្លើងហើយចេញហើយ ចុតមួយបានមួយ ក៏ប៉ុន្តែខោអាវគឺមិនបានស្អាតដូចជាយើងចឹងនោះទេ ចង់មួយពាន់ថ្នេនោះហ៎ទៅ១ម៉ឺនថ្នេហ៎ ហើយចឹងជួនអាណាមានសាច់ប៉ះៗ ហើយអាខ្លះត្រូវមានខ្ចឹបៗ ។

ក៖ ចឹងឯកសណ្ឋានពណ៍?

ខ៖ ពណ៍ខ្មៅ ប៉ះពាល់ខ្មៅ។

ក៖ ចឹងចាសកាលនៅក្នុងជំនាន់នុងតើមានក្រមាគេចែកអោយដែស?

ខ៖ ក្រមាគេមានចែកអោយតែ១ដងបាទ ក្រមាដូចមានដែលក៏ប៉ុន្តែដូចជាមានក្នុង១ឆ្នាំ

ក៖ ចុះស្បែកជើងគេមានអោយដេស?

ខ៖​គេគ្មានទេ មានតែស្បែកជើងកង់ឡាន! កាលនុងឪពុកក្មេក ពេលនុងគឺថាបានចែកកងចល័តអីនុងគឺថាបានតែ១គូចឹងមក គឺថាដេកសឹកតែអោបកាលនុងបាទ! និយាយកង់ឡានចឹង ដល់ពេលដាច់អាខ្សែចឹងទៅក៏បានចាប់យកអាទង្វៀតឬស្សីនោះ! ដល់ចឹងបានគេដាច់ដាបធ្វើខ្សែនោះ ហើយសកចឹងទៅ ដល់សកអាខ្សែកង់ឡានមកហើយវាដាច់ អូ ចឹងបានជាប់ដដែរ

ក៖ រួចទៅដូចជារបស់ទ្រព្យរបស់ទ្រាអី ដូចថាមានទ្រព្យអីៗចឹងទៅ តើគេមានអោយទ្រាយកទៅឯណា?

ខ៖ របស់ទ្រព្យគេប្រមូលយកទៅអស់

ក៖ ចឹង!

ខ៖ របស់ស្អី សំខាន់ៗ

ក៖ ចឹងដាក់នៅឯណា?

ខ៖ គេហៅថាសហករ យកទៅដាក់នៅសហករ

ក៖ ហឹម!

ខ៖ តែថាគេមិនដឹងយកទៅឯណាទៀតយើងមិនបានដឹង ដឹងថាគេយកទៅធ្វើអីគេទៀតមិនដឹង ហើយអាខ្លះមានទូល ហើយមានម៉ាស៊ីនអីប្រមែលប្រមូលយកទៅអស់! ដូចជាអ្នកខ្លះមានចង្កៀងម៉ាសុង ខ្ញុំកាលនុងមានម៉ាសុង១សំរាប់អុជសព ហើយពេលនុងខែចូលឆ្នាំមានតែផ្ទះរបស់ខ្ញុំនោះទេដែលមាន ហើយកាលនុងមានក្រមុំកំលោះរាំសប្បាយនៅភូមិហ្នឹង! ហ្នឹងហើយដល់ពេលរួចចឹងទៅប្រមូលទាំងអស់ទៅវិញ ដូចជាវិទ្យុអីដូចជាថ្មីចេសកាលនុងហើយចឹងក៏បានដកយកទៅទាំងអស់។

ក៖ ចាសចឹង!អឺ អស់រលីងហើយណ៎ ព្រត្តិការណ៏ដែលបានកើតឡើងមានតែប៉ុណ្នឹង

ខ៖ អឹម

ក៖ ចាសចឹងអស់ហើយ តើទ្រាមានមតិយោបលអ្វីដើម្បីផ្តាំផ្ញើទៅដល់កូនចៅឬក៏ក្មេងៗជំនាន់ក្រោយ?តើទ្រាមានពាក្យផ្តាំផ្ញើដល់កូនចៅ ក្មេងៗជំនាន់ក្រោយហ្នឹងតើទ្រាមានគំនិតយោបល់យ៉ាងម៉េច?

ខ៖ អឹម ក្នុងបច្ចុប្បន្ននេះ ខ្ញុំមានគំនិត១ថាទាស់ទាំងភ្នែក ទាស់ទាំងចិត្តហ្នឹងហើយ ដូច្នេះខ្ញុំសូមណូមពរ អោយកូនអោយចៅ អោយបងប្អូនជាងខ្មែរទាំងអស់ ផ្លើតផ្លើន ស៊ីចស៊ីខុសពីប្រពៃណី ធម្មជាតិ អត្តសញ្ជាណរបស់ខ្មែរ ព្រោះអីខ្មែរយើងកាលពីដើមឡើយមក ពាក់អាវមិនចេះកែងដៃផង មិនចេញកែងជើងនោះផង! ហ្នឹងហើយ ដើរមិនដែលងៀកឆ្វេងស្តាំងនោះផង ហើយថាមកដល់ពេលឥឡូវនេះខ្ញុំលំបាក អូ! បាទ ខោអាវវាលខ្មៀក វាលៗទ្រូង ខោៗចង់វាលគោលផ្លៅ ហ្នឹងហើយវាខុសពីប្រពៃណី ពីបុរាណមកជីដូនជីតារបស់យើងហើយចឹង

ក៖ ចឹងបានថាអោយថែរក្សា

ខ៖ ហ្នឹងហើយអោយបានលំអរឡើងវិញ ដល់ចឹងខ្ញុំកាលសម័យទូរសព្ទ័ ចូលមកអ៊ីនធីណេតនេះ សព្វថ្ងៃខ្មែរយើងកំរិតវប្បធម៏ ចេះដឹងអត់មានសូវបានជ្រៅជ្រះនោះទេសព្វថ្ងៃនេះ ខ្ញុំមិនបានលើក នេះនោះទេណា ហើយវាចឹងមែន បើសិនជាកាលនៅក្នុងសម័យកាលដែលខ្ញុំរៀននោះវិញ បើសិនជាអ្នកឯងចេះបានរួចខ្លួន បើសិនជាមិនចាំគឺឈរនៅលើក្តាឃានចឹងទៅណា បើសិនទៅមិនទាន់គេដឹងថារត់៣ទៅ៤ជុំនៅក្នុងអង់តែលទង់ជាតិ។

ក៖ ចាស

ខ៖ ៣ជុំទង់ជាតិណា ដល់ចឹងទៅវាមិនខ្លាច

ក៖ បើសិនជាប៉ារបស់ខ្ញុំ៣ជុំទៅ៥ជុំ សាលានោះ

ខ៖ ចឹងបានថាយើងរកបន្ទោសអ្នកណាមិនបានទេ

ក៖ ចាសចឹងបន្ទោសមិនបាននោះទេគ្រាន់តែថាបានផ្តែផ្តាំ

ខ៖ ហ្នឹងហើយគ្រាន់តែថាបានផ្តែផ្តាំនោះទេ ទាំងចៅគេ កូនគេកូនខ្ញុំ

ក៖ ចាស

ខ៖ ទូរទៅទាំងអស់

គ៖ តាមប្រពៃណីខ្មែរ

ខ៖ ហ្នឹងហើយ យើងកាលពីដើមមកគឺថាមានអរិយធម៏ខ្ពស់នុងណា! ដល់ចឹងមានកំរិតវប្បធម៏នោះក៏ខ្ពស់ដែរ! ក៏ប៉ុន្តែសព្វថ្ងៃសម័យប៉ុលពតសម្លាប់ចោល បវន្តទាំងអស់ហ្នឹងនោះទេ កាលនុងអញលឺថាខ័ណ្ឌឪពុកអញនិយាយថា ថៃមកស៊ីឈ្នួលអោយយើងតើ បាទ ថៃណា មិនទាន់មានផលិតផលអ្វី ហើយបារាំងមានរោងចក្រកងឡាន ធ្វើឡាន សំបកឡាន អាសាឡិច ហ្នឹងហើយបានមក ម៉ូម៉ាលែត ហើយបានមកអាហុងដា

ក៖ ចាស

ខ៖ ហើយចឹងបានមកដល់វាកើតមានសង្គ្រាមអីចឹងបានមកអាប៉េស្ពា

ក៖ អាប៉េស្ពាម៉េចគេ?

ខ៖ អាប៉េស្ពានោះនុងគឺថារបស់បារាំងនោះទេ គឺថាបើសិនជារបស់ខ្មែរយើងមានសាឡិចហើយមានម៉ូម៉ាឡែត ហើយចឹងបានពួកថៃវាបានមកធ្វើកម្មករស៊ីឈ្នួលខ្មែរយើងទៀតចឹងណា កាលនៅក្នុងសម័យនុងណា

ក៖ ហឹម

ខ៖ មិនមែនយើងទៅស៊ីឈ្នួលដូចសព្វថ្ងៃនេះនោះទេ កាលនុងគេបានមកស៊ីឈ្នួលយើងហើយរៀនភាសាអក្សរសាស្រ្តពីយើងទៀតណា

ក៖ ចាស

ខ៖ សម័យនុងខ្លាំងណាស់ណា គឺតែថាច័យដស្រាប់តែមានប៉ុលពត ងាប់បវន្តអស់ហើយ

ក៖ ចឹងទ្រាអស់មតិនៅទ្រា?

ខ៖ អស់ហើយ

ក៖ ចឹងទ្រាខ្ញុំសូមអរគុណទ្រាច្រើនដែលបានចំណាយពេលមានតំលៃចឹងខ្ញុំសូមថតរូបរបស់ទ្រាមួយប៉ុស ដើម្បីយកទៅភ្ជាប់យកទៅបទសម្ភាសហ្នឹង ហើយយកទៅចង់ក្រង់ថែរក្សាជាពង្សប្រវត្តិគ្រួសារនិមួយៗ ដាក់នៅលើគេហៈទំព័ររបស់ខាងសាលាBYUនៅខាងUSAចឹងតើទ្រាបានអនុញ្ញាតអោយគេយកទៅដាក់នៅលើគេហៈទំព័រនុងបានដែរឬទេ?

ខ៖​ខ្ញុំអនុញ្ញាតទៅអោយបានប៉ុន្តែគ្រាន់តែថាសំដីដែលខ្ញុំនិយាយទាំងប៉ុន្នានអោយមានភាពដើម!

ក៖ ចាស

ខ៖ ចឹងថាកុំអោយមានអ្វីមួយធាតុអ្វីមួយបញ្ចូល! បន្ថែមចឹងណា

ក៖ ចាស

ខ៖ ហ្នឹងហើយធាតុដើមដែលខ្ញុំបាននិយាយទាំងប៉ុន្នានគឺខ្ញុំទទួលខុសត្រូវ ហើយខ្ញុំក៏អរគុណហើយយកទៅផ្សព្វផ្សាយចុះ។

ក៖ ចាសចឹងខ្ញុំអរគុណ ហើយជម្រាបលា!!

ខ៖ បាទ